Държавен вестник, бр. 81, 2005 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  81
5. организираната от Централния депозитар
система за регистрация и обслужване на сделки
с безналични ценни книжа, която обработва
събраната информация и по предварително
определен график подава в RINGS заявка за
сетълмент на формираните резултати.
(5) Отнемането на лицензията на участ-
ник по ал. 4, т. 2 на основание чл. 21, ал. 2 от
Закона за банките поради неплатежоспособ-
ност не възпрепятства използването на на-
личните към момента на отнемане на ли-
цензията средства по сетълмент-сметката на
този участник с оглед изпълнение на задъл-
женията му, произтичащи от участието в
RINGS и системите по чл. 33, т. 2 в деня на
отнемане на лицензията, до момента на
нейното отнемане.
(6) Отнемането на лицензията на участник
по ал. 4, т. 2 на основание чл. 21, ал. 2 от Зако-
на за банките поради неплатежоспособност
не произвежда обратно действие върху права-
та и задълженията на участника, произтича-
щи или свързани с участието му в RINGS и
системите по чл. 33, т. 2 преди момента на
отнемане на лицензията.
(7) RINGS приема и обработва само нареж-
дания за кредитен превод, както и заявки за
сетълмент, подадени от системните операто-
ри. Всяка отправена до RINGS платежна ин-
струкция (нареждане за превод или заявка за
сетълмент) носи референтен номер, който я
идентифицира.
(8) През RINGS задължително се извършват:
1. системно важни плащания:
а) всички плащания, по които първонача-
лен инициатор и краен получател са участни-
ците в сетълмента;
б) плащания въз основа на заявки за сетъл-
мент, изпратени от системните оператори;
в) плащания на клиенти на банки за суми,
равни на или над 100 000 лв.;
2. плащания при операции по управление
на специални сметки на инвестиционни пос-
редници—първични дилъри в БНБ, предназ-
начени за плащания по сделки с държавни
ценни книжа.
(9) През RINGS могат да се извършват и
плащания на клиенти на търговски банки без
ограничение в размера, инициирани към сис-
темата по желание на банковия клиент.
(10) Нарежданията, насочени към RINGS,
задължително са в SWIFT-формат. Връзката
на търговските банки с RINGS се осъществя-
ва задължително чрез мрежата на SWIFT по
начин, определен от БНБ.
(11) Българската народна банка осигурява
резервни възможности за достъп на участни-
ците до RINGS.
(12) Българската народна банка определя
задължителни критерии и правила по осигу-
ряване на защита и сигурност на информаци-
ята за участие в RINGS.
(13) За участието си в RINGS участниците
сключват договори с БНБ и заплащат предос-
тавените им платежни услуги по тарифа, ут-
върдена от управителния съвет на БНБ.
Спомагателни системи
Чл. 35. Спомагателните системи могат да
бъдат:
1. система за обслужване на клиентски пре-
води, предназначени за изпълнение в опреде-
лен момент, която:
а) приема и обработва с вальора на систем-
ния ден на RINGS нареждания на стойност
под 100 000 лв., изпратени от банките към
системата;
б) по предварително определен график по-
дава в RINGS заявка за сетълмент на получе-
ните резултати от преизчисляване на много-
странна основа на взаимните задължения на
участниците в системата;
в) изпраща до всеки от участниците в сис-
темата информация за резултатите от сетъл-
мента на изпълнените чрез нея преводи;
2. система за обслужване на плащания по
операции с банкови карти на територията на
страната, която:
а) събира и систематизира информация за
междубанкови плащания по операции на те-
риторията на страната с банкови карти, изда-
дени от местни банки;
б) обработва получената информация и по
предварително определен график подава в
RINGS заявка за сетълмент на получените
резултати от преизчисляване на многостран-
на основа на взаимните задължения на учас-
тниците в системата;
в) посредничи при извършването на се-
тълмент в RINGS на плащанията на терито-
рията на страната с банкови карти, издаде-
ни от местни банки по силата на договор
между издателя и международна картова ор-
ганизация, като събира и обработва инфор-
мацията за всички междубанкови плащания
с такива карти и подава заявка за сетъл-
мент в RINGS;
г) изпраща на банките информация за ре-
зултатите от сетълмента на изпълнените чрез
нея плащания;
3. други системи, чиито системни операто-
ри са лицензирани по реда на глава осма и
извършват разрешената с лиценза дейност.
Раздел II
Правила за управление на рисковете
Обхват
Чл. 36. (1) Правилата за дейност на всяка
платежна система следва ясно и конкретно да
определят начините за управление на риска и
за контрол в платежната система, а също пра-
вата и задълженията на участниците в нея и
на системния оператор както в нормални, така
и в извънредни ситуации.